PATVIRTINTA

|  |
| --- |
| A Anykščių rajono savivaldybės administracijos didirektoriaus 2016 m. lapkričio 16 d. įsakymu Nr. 1-AĮ-836 |
|  |

**DVIEJŲ KAMBARIŲ BUTŲ PIRKIMO SKELBIAMŲ DERYBŲ BŪDU SĄLYGŲ APRAŠAS**

1. **I SKYRIUS**
2. **BENDROSIOS NUOSTATOS**

1. Anykščių rajono savivaldybės administracija (toliau – savivaldybė), didindama savivaldybės socialinio būsto fondą, siekdama išplėsti galimybes apsirūpinti būstu asmenis ir šeimas, turinčias teisę į socialinio būsto nuomą, skelbiamų derybų būdu siekia įsigyti gyvenamosios paskirties socialinius būstus, t. y. Anykščių mieste perka 2 kambarių butus. 2016-2017 m. planuojama įsigyti 6 dviejų kambarių butus: 4 butus 4.1.1 zonoje ir 2 butus 4.1.2 zonoje (zonos nurodytos šio aprašo 9 punkte). Butai turi būti įvertinti ir sertifikuoti pagal Lietuvos Respublikos statybos įstatymo nuostatas ir statybos techninio reglamento STR 2.01.09:2012 reikalavimus. Savivaldybė pagal galimybes siekia įsigyti kuo aukštesnės energinio naudingumo klasės būstus.

2. Butai perkami vadovaujantis Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašu, patvirtintu Lietuvos Respublikos Vyriausybės 2003 m. birželio 25 d. nutarimu Nr. 841 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“, Socialinio būsto plėtros Anykščių rajone projektu pagal Utenos regiono 2014–2020 m. Europos Sąjungos fondų investicijų veiksmų programos 8 prioriteto – socialinės įtraukties didinimo ir kovos su skurdu socialinio būsto fondo plėtros 08.1.2-CPVA-R-408 priemonę, Socialinio būsto pirkimo ekonominiu ir socialiniu pagrindimu, patvirtintu Anykščių rajono savivaldybės administracijos direktoriaus 2016 m. spalio 26 d. įsakymu Nr. 1-AĮ-776 „Dėl socialinio būsto pirkimo ekonominio ir socialinio pagrindimo patvirtinimo“ bei šiuo sąlygų aprašu.

3. Socialinių būstų pirkimas finansuojamas Europos Sąjungos ir Anykščių rajono savivaldybės biudžeto lėšomis. Pirkimą organizuoja ir vykdo Anykščių rajono savivaldybės administracijos direktoriaus sudaryta Butų pirkimo komisija (toliau – komisija).

4. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.

5. Kandidatai privalo atidžiai perskaityti visus sąlygų aprašo reikalavimus, jų priedus ir laikytis jose nustatytų reikalavimų.

6. Išlaidos, susijusios su dalyvavimu derybose, kandidatams nekompensuojamos.

7. Apie pirkimą paskelbiama „Valstybės žinių“ priede „Informaciniai pranešimai“, vietiniame laikraštyje, savivaldybės interneto portale ir kitose visuomenės informavimo priemonėse.

**II SKYRIUS**

**PIRKIMO OBJEKTAS IR PRIVALOMIEJI REIKALAVIMAI**

8. Pirkimo objektas – 2 kambarių butai Anykščių mieste.

9. Pirkimo dalys:

9.1. I dalis – perkami 2 kambarių butai 4.1.1 zonoje\* – miesto centre ar Ramybės rajone, apribotuose gatvėmis su joms priklausančiais sklypais ir statiniais: Tilto g., J. Jablonskio g., Žiburio g., Ramybės g., K. Ladigos g. iki Kęstučio g., Kęstučio g. iki V. Kudirkos g., V. Kudirkos g., Vilniaus g. iki Nr. 22 sklypo ribos, šio sklypo riba iki K. Būgos g., K. Būgos g. iki Šventosios g., Šventosios g. iki Šilelio g., Šilelio g. iki Miško g. Nr. 30 sklypo ribos, nuo Žvejų g. Nr. 76A iki Tilto g.;

9.2. II dalis – perkami 2 kambarių butai 4.1.2 zonoje\* – likusioje miesto dalyje.

*\* zonos nustatytos pagal Anykščių rajono savivaldybės nekilnojamojo turto masinio vertinimo ataskaitą, patvirtintą Lietuvos Respublikos finansų ministro 2015 m. gruodžio 21 d. įsakymu Nr. 1K-374 „Dėl Lietuvos Respublikos savivaldybių teritorijų ir Lietuvos Respublikos teritorijos nekilnojamojo turto vertinimo masiniu būdu dokumentų tvirtinimo“ (planas pridedamas (1 priedas), duomenys iš VĮ Registrų centro internetinio puslapio (žr. adresu http://www.registrucentras.lt/masvert/paieska\_apsk\_new.jsp).*

10. Pirkimas atliekamas skelbiamų derybų būdu. Pirkimo tikslas – sudaryti butų pirkimo sutartis.

11. Butai, esantys bendrabučio tipo namuose, ar butai, esantys pastate, kuris (ar jo dalis) yra avarinės būklės, nebus perkami.

12. Reikalavimai, kuriuos turi atitikti parduodami butai:

21.1. dviejų kambarių buto bendras naudingas plotas\*\* turi būti ne mažesnis kaip 39 kv. m ir ne didesnis kaip 57 kv. m ;

*\*\* Naudingasis būsto plotas – bendras gyvenamųjų kambarių ir kitų būsto patalpų (virtuvių, sanitarinių mazgų, koridorių, įmontuotų spintų, šildomų lodžijų ir kitų šildomų pagalbinių patalpų) plotas. Į naudingąjį būsto plotą neįskaitomas balkonų, terasų, rūsių, nešildomų lodžijų plotas;*

12.2. butas turi būti su visais komunaliniais patogumais (vandentiekis, kanalizacija, centrinis ar (vietinis) šildymas, karštas vanduo);

12.3. bute turi būti įrengti apskaitos prietaisai (šalto, karšto vandens, elektros, dujų (jei bute yra gamtinių dujų įvadas);

12.4. siūlomas parduoti butas turi būti geros techninės būklės, tvarkingas, atitikti statybos bei specialiųjų normų (higienos, priešgaisrinės saugos ir kt.) reikalavimus:

12.4.1. santechnikos įranga – vamzdynas, vonia arba dušas, klozetas, plautuvė, praustuvas, vandens maišytuvai – turi būti veikianti, be defektų;

12.4.2. elektros įranga – šakutės lizdai, jungtukai, laidų instaliacija – turi būti tvarkinga, be defektų;

12.4.3. sienos, lubos ir grindys turi būti tvarkingos (neištrupėjusios, neišlūžusios, be pelėsio ir pan.);

12.4.4. dujinė arba elektrinė viryklė (su orkaite) turi būti veikianti ir tinkama naudoti (neišlūžusiomis rankenėlėmis, durelėmis, ar(ir) kita privaloma furnitūra);

12.4.5. langai turi būti sandarūs, techniškai tvarkingi (neišlūžę, neįskilę, su privaloma furnitūra;

12.4.6. butai turi būti patogioje vietoje susisiekimo atžvilgiu;

12.5. butai perkami kartu su inventorizuotais ir teisiškai įregistruotais butų priklausiniais (rūsiais ir pan.), jei tokie yra, o buto kadastro byla turi atitikti esamą buto patalpų padėtį.

13.Buto pirkimo – pardavimo sutarties sudarymo dieną nustatyta tvarka turi būti sumokėti visi mokesčiai už komunalines paslaugas, karštą ir šaltą vandenį, elektros ir šiluminę energiją, dujas bei kiti privalomi mokesčiai už butą.

14. Siūlomi butai negali būti ginčo objektas teisme, įkeisti, areštuoti, su įsipareigojimais kredito įstaigai.

15. Įvykdžius pirkimo procedūras, butai ir jų priklausiniai (sandėliukai rūsyje) turi būti perduodami geros techninės būklės, tvarkingi, švarūs, palaisvinti, be jokių apsunkinimų disponuoti ir valdyti, nereikalaujantys papildomų remonto ar kitokio tvarkymo išlaidų.

**III SKYRIUS**

**PARAIŠKŲ RENGIMAS, PATEIKIMAS, KEITIMAS**

16. Paraiškos dalyvauti skelbiamose derybose turi būti pateiktos iki skelbime nurodytos dienos. Vėliau pateiktos paraiškos nebus nagrinėjamos.

17. Kandidatas paraišką dalyvauti derybose ir kitus dokumentus pateikia lietuvių kalba.

18. Paraiškas gali pateikti fiziniai ar juridiniai asmenys.

19. Kandidatas, pageidaujantis parduoti butą ir dalyvauti derybose, pateikia komisijai paraišką raštu, pasirašytą kandidato ar jo įgalioto asmens. Kandidatas paraišką pateikia pagal sąlygų aprašo 2 priede pateiktą formą. Paraišką sudaro kandidato dokumentų visuma:

19.1. siūlomo parduoti buto:

19.1.1. nuosavybę patvirtinančių dokumentų kopijos, patvirtintos teisės aktų nustatyta tvarka;

19.1.2. kadastro duomenų bylos kopija;

19.1.3. įgaliojimus patvirtinantys dokumentai, suteikiantys teisę asmeniui derėtis dėl buto pardavimo;

19.1.4. buto energinio naudingumo sertifikato kopija;

19.1.5. pažyma apie buto savininko įsipareigojimus bei įsiskolinimus, susijusius su namo modernizavimu, kreditu ir palūkanomis (pateikia asmenys, siūlantys parduoti butą modernizuotame name);

19.2. paraiška su parduodamo buto dokumentų kopijomis pateikiama užklijuotame voke su atitinkamu užrašu „2 kambarių buto pirkimas 4.1.1 zonoje“ arba „2 kambarių buto pirkimas 4.1.2 zonoje“, nurodami kandidato rekvizitai (vardas, pavardė, adresas ir telefono numeris; įmonės pavadinimas, adresas ir telefono Nr.).

20. Savivaldybė neatsako už pašto vėlavimus ar kitus nenumatytus atvejus, dėl kurių paraiškos nebuvo gautos ar gautos pavėluotai. Pavėluotai gautos paraiškos grąžinamos kandidatams registruotu laišku.

21. Paraiškos priimamos Anykščių rajono savivaldybės administracijos Viešųjų pirkimų ir turto skyriuje, 102 kabinete, J. Biliūno g. 23, Anykščiuose, iki skelbime nurodytos datos, darbo dienomis ir darbo valandomis. Informacija teikiama tel. (8 381) 42372. Paraiškos (su priedais) lapai turi būti sunumeruoti ir susegti eilės tvarka. Paskutinio paraiškos lapo antroje pusėje turi būti ją patvirtinantis kandidato ar jo įgalioto asmens parašas ir antspaudas (jei kandidatas – juridinis asmuo).

22. Kandidatas iki galutinio paraiškų pateikimo termino turi teisę pakeisti, papildyti arba atšaukti savo paraišką. Toks pakeitimas arba pranešimas, kad paraiška atšaukiama, pripažįstamas galiojančiu, jeigu savivaldybė jį gauna raštu iki paraiškos pateikimo termino pabaigos.

**IV SKYRIUS**

**PIRKIMO DOKUMENTAI IR JŲ TEIKIMAS**

23. Komisija pirkimo sąlygas paskelbia Anykščių rajono savivaldybės internetiniame tinklapyje [www.anyksciai.lt](http://www.anyksciai.lt) arba pateikia kandidatui paprašius. Komisija privalo pateikti pirkimo dokumentus ne vėliau kaip per 3 darbo dienas nuo kandidato prašymo pateikti šiuos dokumentus gavimo dienos.

**V SKYRIUS**

**KANDIDATŲ ATRANKA DERYBOMS, KVIETIMAS DERĖTIS IR DERYBOS**

24. Vokai su paraiškomis atplėšiami komisijos posėdyje. Paraiškos vertinamos konfidencialiai, nedalyvaujant paraiškas pateikusiems kandidatams ar jų atstovams.

25. Komisijos posėdis dėl vokų su paraiškomis atplėšimo organizuojamas ne vėliau kaip per 1 darbo dieną po paraiškų priėmimo termino pabaigos.

26. Komisija nagrinėja:

26.1. ar paraiška atitinka sąlygų apraše nustatytus reikalavimus;

26.2. ar siūlomas pirkti butas atitinka sąlygų aprašo reikalavimus.

27. Iškilus klausimų dėl paraiškų turinio ir komisijai paprašius, kandidatai per nustatytą terminą, kuris negali būti trumpesnis kaip 3 (trys) darbo dienos, privalo pateikti papildomus tikslinimus bei paaiškinimus, nekeisdami paraiškos turinio.

28. Komisija atmeta kandidato paraišką, jeigu:

28.1. kandidatas kartu su paraiška nepateikė reikalaujamų dokumentų ar informacijos;

28.2. paraiška (taip pat siūlomas pirkti butas) neatitinka sąlygų apraše nustatytų reikalavimų;

28.3. kandidatas pateikė melagingą informaciją.

29. Komisija ne vėliau kaip per 5 (penkias) kalendorines dienas pateikia kandidatui motyvuotą atsakymą, kodėl kandidato pasiūlymas atmetamas.

30. Jeigu nė vieno iš kandidatų pateiktų siūlomų pirkti butų dokumentai neatitinka reikalavimų, nustatytų pirkimo dokumentams, arba negaunama nė vienos paraiškos dalyvauti derybose, pirkimo procedūros atliekamos iš naujo.

31. Siūlomus pirkti butus komisija apžiūri ir įvertina siūlomų pirkti butų atitikimą pirkimo sąlygų reikalavimams. Apžiūros metu užpildoma Techninės buto būklės vertinimo forma (3 priedas) ir atitinkamai skiriami vertinimo balai.

31.1. Jeigu buto techninės būklės duomenys neatitinka pirkimo sąlygose nustatytų reikalavimų, kandidatų dokumentai atmetami, pateikiant kandidatui motyvuotą atsakymą dėl dokumentų atmetimo.

31.2. Butams, atitinkantiems pirkimo sąlygose nustatytus reikalavimus, savivaldybė užsako nepriklausomo turto vertintoją buto rinkos vertei nustatyti.

32. Komisija, gavusi kandidato paraišką bei parduodamo buto dokumentus, ne vėliau kaip per 22 kalendorines dienas informuoja kandidatą apie kvietimą derėtis, nustato derybų datą, laiką ir vietą.

33. Kandidatus, kurių paraiškos nebuvo atmestos, komisija ne vėliau kaip per 5 (penkias) kalendorines dienas po turto vertinimo ataskaitų gavimo raštu pakviečia į derybas, nurodo tikslų derybų laiką ir vietą, papildomus dokumentus, kuriuos reikia pateikti deryboms, preliminarią derybų dienotvarkę.

34. Derybų procedūrų metu komisija:

34.1. derasi su kiekvienu kandidatu atskirai;

34.2. nustato derybų su kandidatais eilę;

34.3. tretiesiems asmenims negali atskleisti jokios iš kandidato gautos informacijos be jo sutikimo, neinformuoja kandidato apie susitarimus su kitais kandidatais.

35. Visiems dalyviams taikomi vienodi reikalavimai, suteikiamos vienodos galimybės ir pateikiama vienoda informacija.

36. Derybos protokoluojamos. Derybų protokolą pasirašo komisijos pirmininkas, jos nariai ir kandidatas, su kuriuo derėtasi, arba jo įgaliotas atstovas.

37. Derybų metu komisija derasi dėl techninių, ekonominių ir kitokių pirkimo sąlygose nustatytų reikalavimų, taip pat dėl kainos (ji turi būti pagrįsta palyginti su nekilnojamųjų daiktų rinkos kainų analogais), siekdama ekonomiškai naudingiausio rezultato.

38. Komisija, priimdama sprendimą dėl laimėjusio kandidato, vadovaujasi pirkimo dokumentuose nustatytais vertinimo kriterijais bei nepriklausomo turto vertintojo nustatyta turto vertintojo nustatyta vertinamo buto rinkos verte.

39. Pasibaigus deryboms, komisija galutinį sprendimą dėl laimėjusio pasiūlymo (atskirose zonose) priima ne anksčiau kaip po 10 darbo dienų nuo pranešimo apie derybų rezultatus išsiuntimo kandidatams dienos.

40. Komisija galutinį sprendimą priima išnagrinėjusi kandidatų pretenzijas ir skundus, jeigu tokių buvo gauta.

41. Derybų su kandidatu pabaiga įforminama derybų protokolu.

42. Priėmusi galutinį sprendimą dėl derybas laimėjusio kandidato, komisija nedelsdama (ne vėliau kaip per 3 darbo dienas) praneša derybas laimėjusiam kandidatui derybų rezultatus.

43. Pirkimo procedūros nutraukiamos esant bent vienai iš šių aplinkybių:

43.1. kai atsiranda aplinkybių, dėl kurių pirkimas tampa nenaudingas ar neteisėtas, o jų iš anksto nebuvo galima numatyti;

43.2. kai nesutariama dėl pirkimo kainos ar kitų sąlygų;

43.3. kai kandidatas atsisako pasirašyti sutartį ir nėra kito kandidato, kuris atitiktų sąlygų apraše nustatytus reikalavimus.

**VI SKYRIUS**

**VERTINIMO KRITERIJAI**

44. Komisija kiekvienai pirkimo daliai sudaro atskiras perkamų būtų pasiūlymų vertinimo eiles pagal ekonominio naudingumo vertinimo kriterijus. Kiekvienoje pirkimo dalyje išrenkamas laimėtojas, kurio ekonominio naudingumo vertinimo kriterijų suma yra didžiausia.

45. Pasiūlymų vertinimo kriterijai:

|  |  |  |
| --- | --- | --- |
|  | Vertinimo kriterijai | Ekonominio naudingumo įvertinimas balais |
| **I.** | **Kaina (K)** | maksimalus balas – 72 |
| **II.** | **Buto būklės vertinimo kriterijai (T)** | maksimalus balas – 28 |
| **II.1.** | **Butas (T1)** |  |
|  | su balkonu | 0 arba 2 |
| **II.2.** | **Aukštas, kuriame yra butas (T2)** |  |
|  | viršutinis aukštas | 0 |
|  | nuo ketvirto iki viršutinio aukšto | 1 |
|  | trečias aukštas (jei jis nėra viršutinis) | 2 |
|  | pirmasis ir antras aukštai | 3 |
| **II.3.** | **Buto langai (T3)** |  |
|  | be stiklo paketų | 0 |
|  | su stiklo paketais | 0–4 |
| **II.4.** | **Buto remonto būklė (T4)** |  |
|  | virtuvėje | 1–4 |
|  | vonioje ir tualete | 1–4 |
|  | kambariuose ir koridoriuje | 1–3 |
| **III.** | **Energinio naudingumo klasė (E):** | maksimalus balas – 8 |
|  | A++ | 8 |
|  | A+ | 7 |
|  | A | 6 |
|  | B | 5 |
|  | C | 4 |
|  | D | 2 |
|  | E | 3 |
|  | F | 1 |
|  | G | 0 |

46.Ekonominio naudingumo nustatymas:

46.1. ekonominis naudingumas (EN) apskaičiuojamas sudedant pasiūlymo kainos (K) ir kitų kriterijų (T) ir (E) balus:



46.2. pasiūlymo kainos balas apskaičiuojami mažiausios pasiūlytos (suderėtos) 1 kv. metro bendrojo naudingojo ploto kainos (Kmin) ir vertinamo pasiūlymo 1 kv. metro bendrojo naudingojo buto ploto kainos (Kp) santykį dauginant iš vertinimui skirto kainos maksimalaus balo (X=72):

;

46.3. buto būklės vertinimo kriterijų Ti balai priskiriami tiesiogiai, apžiūrėjus butą, o kriterijaus T bendras balas apskaičiuojamas sudėjus visų kriterijų Ti balus:

;

46.4. kriterijaus E balai priskiriami tiesiogiai pagal vertinamam butui išduotą Pastato energetinio naudingumo sertifikate nurodytą energetinio naudingumo klasę;

46.5. maksimalus balų skaičius – 100.

**VII SKYRIUS**

**PIRKIMO SUTARTIES SUDARYMAS**

47. Savivaldybė, gavusi iš komisijos pirkimo ataskaitą ir perkamų butų dokumentus, ne vėliau kaip per 10 darbo dienų turi nustatyti pirkimo sutarties pasirašymo vietą ir datą (dieną, tikslų laiką), kuri nėra vėlesnė nei 30 d. nuo 42 punkte nurodyto pranešimo apie derybų rezultatus išsiuntimo, ir apie tai praneša derybas laimėjusiam kandidatui.

48. Jeigu laimėtojas, kuriam buvo pasiūlyta sudaryti pirkimo sutartį, raštu atsisako ją sudaryti arba iki savivaldybės nurodyto laiko neatvyksta sudaryti pirkimo sutarties ir nepateikia motyvuoto pasiteisinimo, kodėl neatvyko, arba nepateikia 49 punkte nurodytų dokumentų (pagal pirkimo dokumentuose nurodytas sąlygas), arba atsisako sudaryti pirkimo sutartį derybose sutartomis sąlygomis, arba atvyksta pasirašyti sutartį, bet jos nepasirašo ir nepateikia svarių motyvų, laikoma, kad jis atsisakė sudaryti pirkimo sutartį. Tokiu atveju komisija siūlo sudaryti pirkimo sutartį kitam kandidatui, kurio pasiūlymas pagal derybų rezultatus yra geriausias po atsisakiusio sudaryti pirkimo sutartį, bet jo siūlyta kaina neturėtų būti didesnė daugiau kaip 9 procentais. Jeigu kito kandidato po derybų pasiūlyta galutinė kaina nepriimtina (per didelė) perkančiajai institucijai, pirkimas skelbiamas iš naujo.

49. Prieš pasirašydamas pirkimo – pardavimo sutartį, buto savininkas ar jo įgaliotas asmuo turi pateikti šiuos dokumentus:

49.1. asmens dokumentą (pasą ar asmens tapatybės kortelę), įmonės registracijos pažymėjimą ir įstatus (juridiniai asmenys);

49.2. gyvenamųjų patalpų teisinės registracijos dokumentus bei kadastro duomenų bylą;

49.3. pažymas apie atsiskaitymą už komunalines paslaugas;

49.4. notaro arba įmonės vadovo patvirtintą įgaliojimą, jeigu buto pirkimo–pardavimo sutartį pasirašo ne buto savininkas;

49.5. buto energinio naudingumo sertifikatą;

49.6. dokumentą, įrodantį, kad parduodame bute nėra gyvenamąją vietą deklaravusių asmenų;

49.7. notaro patvirtintą sutuoktinių (bendraturčių) sutikimą parduoti butą (jeigu paraišką pateikė ne abu sutuoktiniai), o jeigu sutuoktiniai išsituokę – ištuokos liudijimo kopiją, jei sutuoktinis miręs – mirties liudijimo kopiją;

49.8. teismo leidimą parduoti butą (jei pardavėjas turi nepilnamečių vaikų);

49.9. bendraturčių sprendimą (sutikimą) parduoti butą Lietuvos Respublikos civilinio kodekso 4.79 straipsnio nustatyta tvarka ir dokumentus, suteikiančius teisę pasirašyti pardavimo dokumentus.

50. Pirkimo – pardavimo sutartis laikoma sudaryta, kai ji pasirašyta abiejų sandorio šalių ir įregistruota Nekilnojamojo turto registre.

51. Visi ginčai sprendžiami šalių susitarimu. Neišsprendus ginčo nustatyta tvarka, kreipiamasi į teismą.

52. Pirkimo – pardavimo sutarties sudarymo išlaidas apmoka savivaldybė.

53. Pinigai už nupirktą butą pervedami į pardavėjo nurodytą sąskaitą per 20 dienų nuo pirkimo–pardavimo sutarties pasirašymo.

54. Parduotas butas perduodamas ne vėliau kaip per 7 dienas nuo buto pirkimo-pardavimo sutarties pasirašymo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Butų pirkimo skelbiamų derybų

būdu sąlygų aprašo

2 priedas

……………………………………………….......................………………………………...…..…...

(Siūlytojo rekvizitai –  vardas, pavardė, asmens kodas arba juridinio asmens pavadinimas, kodas)

……………………………………............................……...………………………………...…..…...

(adresas, telefonas, faksas)

………………………………………...........................……………………………………...…..…...

(banko pavadinimas, kodas ir sąskaita banke)

Butų pirkimo komisijai

(forma)

PARAIŠKA

……………………

(data)

**Parduodamo buto rekvizitai**

Adresas ………………………….............................…...................... , zonos Nr. (pagal sąlygų aprašo 1 punkte nurodytus zonų numerius) ............. bendras naudingas plotas............... kv. m

(4.1.1/4.1.2)

kambarių skaičius ………, aukštas ......…, statybos metai ...…......, namo aukštų skaičius ................, balkonas ................ .

(yra/ nėra)

**Perkančioji organizacija** – Anykščių rajono savivaldybės administracija.

Toliau pasirašęs kandidatas (jei dalyvauja įmonė, parašas tvirtinamas įmonės antspaudu) yra suinteresuotas dalyvauti šiose derybose ir sudaryti pirkimo–pardavimo sutartį.

Parduodamo buto pradinė **kaina** ………………..….……………........................ eurų

(…………………………………..........………………………………………………………...eurų).

(suma skaičiais ir žodžiais)

**Terminas**, kada įsigytu butu faktiškai bus galima pradėti naudotis:

.........……………………………………………………………..........................................................

Parduodamo buto apžiūrėjimo sąlygos (komisijai ir turto vertintojui):

..................................................................................................................................................

(laikas, kada galima apžiūrėti butą, kandidato įgalioto atstovo, į kurį galima kreiptis dėl buto apžiūrėjimo, vardas, pavardė, telefono numeris)

................................................................................................................................................................

Patvirtinu, kad pasiūlymas atitinka pirkimo dokumentų reikalavimus ir sąlygas.

Patvirtinu, kad iki bus sudaryta oficiali pirkimo–pardavimo sutartis, šis pasiūlymas galioja kaip įpareigojanti sutartis.

Kitos kandidato siūlomos pirkimo sąlygos....................................................................

PRIDEDAMA:

1. Nuosavybę patvirtinančių dokumentų kopijos, ............................. lapas(ų).

2. Kadastro duomenų bylos kopija, ................................................... lapas(ų).

3. Buto energetinio efektyvumo sertifikato kopija, ............................. lapas(ų).

4. Įgaliojimus patvirtinantys dokumentai, suteikiantys teisę asmeniui derėtis dėl buto

pardavimo, jei paraišką teikia ne pats savininkas, .................................................... lapas(ų).

…………………..……… ……………………… …………………….……

(kandidato pareigos, jei atstovauja juridiniam asmeniui) (parašas) (vardas, pavardė)

Butų pirkimo skelbiamų derybų

būdu sąlygų aprašo

3 priedas

(forma)

**TECHNINĖS BUTO BŪKLĖS VERTINIMAS**

Buto, priklausančio …......................………………............…………………………,

(vardas, pavardė arba juridinio asmens pavadinimas)

esančio ……………………………………………………...........……………………………........,

(adresas)

|  |  |  |  |  |
| --- | --- | --- | --- | --- |
| Eil. Nr. | Techninio vertinimo kriterijų pavadinimas, vertinimo parametrai | Vertinimo balai | Vertinimas balais | Pastabos |
| 1 | 2 | 3 | 4 | 5 |
| **1.** | **Gyvenamosios patalpos (T1)** |  |  |  |
| 1.1. | su balkonu | 0 arba 2 |  |  |
|  | butas su balkonu | 2 |  |  |
|  | butas be balkono | 0 |  |  |
| **2.** | **Aukštas, kuriame yra butas (T2)** |  |  |  |
| 2.1. | viršutinis aukštas | 0 |  |  |
| 2.2. | nuo ketvirto iki viršutinio aukšto | 1 |  |  |
| 2.3. | trečias aukštas (jei jis nėra viršutinis) | 2 |  |  |
| 2.4. | pirmasis ir antras aukštai | 3 |  |  |
| **3.** | **Langai (T3)** |  |  |  |
| 3.1. | be stiklo paketų | 0 |  |  |
| 3.2. | su stiklo paketais | 0–4 |  |  |
|  | **Parametras**:  buto visi langai be stiklo paketų (nepakeisti) – 0 balų;  kai dalis buto langų (mažiau kaip 50 proc.) su stiklo paketais – 2 balai;  kai dalis buto langų (50 proc. ir daugiau) su stiklo paketais – 3 balai;  kai visi buto langai su stiklo paketais – 4 balai. |  |  |  |
| **4.** | **Remonto būklė (T4)** |  |  |  |
| 4.1 | virtuvėje | 1–4 |  |  |
|  | **Parametras:**  iš esmės atitinka sąlygų aprašo 12 punkto reikalavimus, tačiau grindų, sienų ir lubų apdaila susidėvėjusi ir reikalaujanti remonto, virtuvės įranga ir jos furnitūra pasenusi (10 ir daugiau metų) – 1 balas;  iš esmės atitinka sąlygų aprašo 12 punkto reikalavimus, tačiau grindų, sienų ir lubų apdaila su nežymiais defektais, virtuvės įranga ir jos furnitūra techniškai tvarkinga – 2 balai;  atitinka visus sąlygų aprašo 12 punkto reikalavimus, grindų, sienų ir lubų apdaila bei virtuvės įranga ir jos furnitūra be matomų defektų, techniškai ir estetiškai tvarkinga – 3 balai;  atitinka visus sąlygų aprašo 12 punkto reikalavimus, grindų, sienų ir lubų apdaila po remonto, virtuvės įranga ir jos furnitūra techniškai ir estetiškai tvarkinga – 4 balai. |  |  |  |
| 4.2. | vonioje ir tualete | 1–4 |  |  |
|  | **Parametras:**  iš esmės atitinka sąlygų aprašo 12 punkto reikalavimus, tačiau grindų, sienų ir lubų apdaila susidėvėjusi ir reikalaujanti remonto, santechnika pasenusi (10 ir daugiau metų) – 1 balas;  iš esmės atitinka sąlygų aprašo 12 punkto reikalavimus, tačiau grindų, sienų ir lubų apdaila su nežymiais defektais, santechnika tvarkinga – 2 balai;  atitinka visus sąlygų aprašo 12 punkto reikalavimus, grindų, sienų ir lubų apdaila bei santechnika be matomų defektų, techniškai ir estetiškai tvarkinga – 3 balai;  atitinka visus sąlygų aprašo 12 punkto reikalavimus, grindų, sienų ir lubų apdaila po remonto, santechnika techniškai ir estetiškai tvarkinga – 4 balai. |  |  |  |
| 4.3. | kambariuose ir koridoriuje | 1–3 |  |  |
|  | **Parametras:**  iš esmės atitinka sąlygų aprašo 12 punkto reikalavimus, tačiau grindų, sienų ir lubų apdaila susidėvėjusi ir reikalaujanti remonto – 1 balas;  iš esmės atitinka sąlygų aprašo 12 punkto reikalavimus, tačiau grindų, sienų ir lubų apdaila su nežymiais defektais – 2 balai;  atitinka visus sąlygų aprašo 12 punkto reikalavimus, grindų, sienų ir lubų apdaila po remonto, estetiškai tvarkinga – 3 balai. |  |  |  |
|  | Balų suma | 20 |  |  |

Apskaitos prietaisai ................................ plombos ........................................................ .

(yra/ nėra) (pažeistos/nepažeistos)

Kitos pastabos ............................................................................................................... .

Komisijos pirmininkas (parašas) (vardas, pavardė)

Komisijos sekretorius (parašas) (vardas, pavardė)

Komisijos nariai: (parašai) (vardai, pavardės)